OpenLLM-France/wikimedia huggingface dataset:
# Julio César Dely Valdés

Julio César Dely Valdés (Colón, 12 de març de 1967) és un destacat exfutbolista panameny, germà dels també futbolistes Jorge Dely Valdés i Armando Dely Valdés. Va ser nomenat millor esportista panameny del segle xx. La seva millor qualitat és la rematada de cap i juga com a davanter.

## Trajectòria

Va debutar a l'Atlético Colón de Panamà. Va viatjar a Argentina per a provar-se en Argentinos Juniors, però no va quedar en l'equip i va passar a Deportivo Paraguayo, que militava en Primera D. Després d'una temporada, va donar un gran salt al passar a Nacional de l'Uruguai. La seua magnífica actuació en el Nacional de l'Uruguai va fer que molts equips europeus es fixessin en ell, i acabà sent fitxat pel Cagliari Calcio d'Itàlia, Paris Saint-Germain FC de França, Reial Oviedo i Màlaga CF d'Espanya
Després de jugar a Espanya va tornar a Nacional i finalment va acabar la seva carrera jugant en el Arabe Unido de Panamà.
El 1992 va guanyar el Campionat Uruguaià de Futbol amb Nacional. En Europa va guanyar la Recopa d'Europa i la Supercopa d'Europa amb el París Saint-Germain i la Copa Intertoto amb el Màlaga CF. És el màxim golejador de la història de l'equip malacità en Primera divisió, on va formar una dupla atacant amb el charrua Darío Silva.
En la selecció de futbol de Panamà és un dels màxims golejadors. Ha participat en les fases de classificació per a la Copa del Món des de 1990 fins a 2006. Va participar amb l'equip de Panamà en la Copa d'Or de 2005, on va assolir el subcampionat, sent aquest el major assoliment del futbol panameny en la seva història.
De l'any 2008 a l'any 2010 va ser el segon entrenador del Màlaga CF.

## Referències

* ↑ «Julio Dely Valdés - Perfil de entrenador» (en castellà). Transfer Markt, 2020. [Consulta: 1r febrer 2020].
# Ramon Vilaró i Massaguer

Ramon Vilaró i Massaguer (Girona, 12 de gener de 1953) és un empresari gironí del sector del joc i oci, vinculat a l'empresa CODERE. Està relacionat amb el món de l'esport i va ser president del Girona FC, i el 2012, ajudant de la presidència de la UE Llagostera club que llavors militava a la Segona divisió B.

## Presidència del Girona FC

Des del 21 de juliol de 2010 al 3 d'abril de 2012, quan va dimitir, va ser president del Girona Futbol Club, un període en què l'equip gironí es trobava a la Segona divisió.

## Referències

* ↑ Ros, Enric. «Entrevista a Ramon i Jordi Vilaró» (en castellà). juegoyocio.com. Arxivat de l'original el 2023-06-16. [Consulta: 29 juny 2013].
* ↑ «Ramon Vilaró, nou adjunt a la presidència del Llagostera». lajornada.cat, 20-07-2012. Arxivat de l'original el 2012-10-26. [Consulta: 29 juny 2013].
* ↑ «Història del Girona FC». Galeria de Presidents del Girona FC. Web oficial del Girona FC. Arxivat de l'original el 2013-05-24. [Consulta: 29 juny 2013].
* ↑ «Joaquim Boadas ha estat nomenat nou president del Girona». Diari de Girona, 03-04-2012. [Consulta: 29 juny 2013].
# Pedro César Ansa Araiz

Pedro César Ansa ha estat un destacat jugador de bàsquet català de les dècades dels 70 i 80.

## Història

Pedro César Ansa Araiz (conegut amb el sobrenom de Perico Ansa) va néixer a Barcelona el 6 d'abril de 1957. Fa 1,92 metres i jugava d'aler. Entre les seves millors característiques destacava, un bon tir exterior, una gran rapidesa per a córrer al contra-atac i penetrar a cistella, així com per la seva capacitat defensiva.
La major part de la seva carrera va transcórrer al FC Barcelona, on hi va militar deu temporades, entre 1975 i 1985. Va conquistar diversos títols entre els quals destaquen un Mundial de Clubs de Bàsquet, una Recopa d'Europa, dues Lligues espanyoles i sis Copes del Rei. Va acabar la seva carrera esportiva al Cajamadrid, retirant-se el 1988. Va ser internacional amb la selecció espanyola júnior i 20 vegades internacional amb la selecció d'Espanya absoluta.

## Trajectòria esportiva

* FC Barcelona: 1975-1985
* Cajamadrid: 1985-1988

## Palmarès

* 1 Mundial de Clubs de Bàsquet: (1985)
* 1 Recopa d'Europa de bàsquet: (1984-85)
* 2 Lligues espanyoles: (1980-81 i 1982-83)
* 6 Copes d'Espanya: (1977-78, 1978-79, 1979-80, 1980-81, 1981-82 i 1982-83)
* 1 Medalla de Bronze a l'Eurobasket Júnior de 1976
# Comtat de Rochefort

El comtat de Rochefort fou una jurisdicció feudal de França, a la regió de París, centrada en Rochefort (Rochefort-en-Yvelines).
El primer que va agafar el títol de comte de Rochefort fou Guiu II el Roig de Montlhéry, fill de Guiu I de Montlhéry, esmentat en cartes del 1070 i 1085 abans de ser comte, que era castellà de Châteaufort i de Gometz i senyor de Crècy-en-Bray, de Gournay-sur-Marne i de Bréthencourt, que fou senescal de França vers 1105. Va fer construir un gran castell a Rochefort i va agafar el títol comtal. Es va rebel·lar contra Lluís VI de França (1108-1137) vers 113-1114. Es va casar amb Elisabet i després en segones noces amb Adelaida de Crècy, senyora de Crècy i de Gournay-sur-Marne, vídua de Bucard III comte de Corbeil (+ vers 1105). Va morir després del 1114. Va tenir dos fills del primer matrimoni: Guiu III que fou comte de Rochefort, i una filla casada amb el senyor de Garlande. Del segon matrimoni va tenir a:
* Hug (+1147) que fou senyor de Gournay i senescal de França vers 1106 i va participar en la revolta del seu pare contra el rei que va assetjar el castell de Gournay el 1114, i fou derrotat i es va fer monjo a Cluny.
* Luciana (+1137) promesa (1104) a Lluís de França, fill de Felip I de França, annul·lat el compromís pel concili de Troyes el 23 de maig de 1107 per consanguinitat; després es va acabar casant amb Guixard III de Beaujeu, fill d'Humbert II senyor de Beaujeu.
* Beatriu (+ abans de 1172) casada a Manassès de Tournan (+1137) i en segones noces amb Dreux senyor de Pierrefonds (+ vers 1160).
Guiu III va succeir com a comte al seu pare vers 1114. Es va casar i va tenir almenys dos fills: Simó que el va succeir i va morir abans de 1125; i Guiu (esmentat vers 1123).
Posteriorment hi ha un període sense notícies i vers 1200 apareix com a comte Guillem I de les Barres, senyor d'Oissery i de la Ferté-Alais (Guillem II, fill de Guillem I de les Barres senyor d'Oissery i de la Ferté-Alais) casat amb Amícia de Leicester, vídua de Simó de Montfort i filla de Robert de Breteuil, earl de Leicester. És esmentat sense títol comtal en una donació de 1180. Amícia va entregar Breteuil al rei de França el 1206 a canvi d'altres terres. Va tenir una filla de nom Amícia. Guillem va morir a Fontaine-les-Nonnes el 23 de març de 1234.
Posteriorment Rochefort va esdevenir una simple senyoria que va passar per herència als Silly. Elevada a principat va passar també per herència el 1596 a Hèrcules de Rohan, net de Catherine de Silly, que va fer reconstruir el castell. El principart de Rochefort va restar en la casa de Rohan fins a la revolució.

## Referències

Genealogia
# Torrent de la Vila

El torrent de la Vila és un afluent per la dreta de la Ribera Salada de 10,7 km de llargada.
Neix a 1.170 m d'altitud a 350 m al sud de Coll Pregon, al terme municipal d'Odèn, per bé que només al cap de 200 metres ja entra al terme municipal de Lladurs per on transcorren els 7 km següents. En el quilòmetre següent fa de frontera entre els termes municipals de Lladurs (riba esquerra) i Castellar de la Ribera (riba dreta), terme municipal on fa els seus darrers 2,8 km de recorregut.
Durant els primers 500 m del seu recorregut pren la direcció NW-SE però al passar pel costat de la masia de Carrissols (a uns 400 m cap a l'est, a l'altre costat de la carretera, va agafant gradualment la direcció N-S i quan passa a l'alçada de la Casanova de Senterill (a menys de 700 m cap a l'est) ja ha assolit plenament aquesta direcció en la qual continuarà fins que arribi a l'alçada de l'Hostal del Roquer (a 225 m cap a l'est). Fins aquí també se li dona el nom de rasa del Pont de l'Hostal. Aquí comença a agafar la direcció NE-SW i passa per la vora d'Angrill (400 m cap a l'est). Des del seu inici fins a aquest lloc el seu curs ha estat força paral·lel a la carretera del Molí de Querol a Cambrils d'Odèn però a partir d'aquí s'aniran separant, ja que el torrent continua avançant en direcció NE-SW que mantindrà fins al seu aiguabarreig amb la Ribera Salada a 495 m d'altitud, a l'altre costat de la gravera que hi ha on es deixa la carretera de Solsona a Bassella per agafar el camí que puja a Ceuró.
Pel que fa als afluents que li aboquen les seves aigües, únicament cal esmentar la rasa de la Guineu, que ho fa per l'esquerra.

## Referències

* ↑ «Torrent de la Vila». Gran Enciclopèdia Catalana. Barcelona: Grup Enciclopèdia Catalana.
# Trenta-u

El trenta-u és un nombre natural que va després del trenta i abans del trenta-dos. S'escriu 31 en xifres àrabs, XXXI en les romanes i 三十一 en les xineses. És un nombre primer de Mersenne: és primer i 31 = 2⁵ − 1.
Ocurrències del trenta-u:
* És l'aproximació entera de pi al cub.
* El nombre de dies de set mesos de l'any.
* És el nom d'un joc de cartes.
* En argot turc, la traducció d'aquest nombre significa masturbació.
* És el nombre de dies que té al març, maig, juliol, agost, octubre i desembre. El 31 de desembre se celebra Cap Any i l'1 de gener Any Nou
* És el nombre atòmic del gal·li.
* El Papa amb un pontificat més llarg (31 anys) va ser Pius IX.
* La seqüència 31, 331, 3331, 33331, 333331, 3333331 i 33333331 són nombres primers, però el següent ja no.
* Designa l'any 31 i el 31 aC.
* És el vuitè exponent —després del 19 i abans del 61— que genera un nombre primer de Mersenne, com va descobrir Euler l'any 1772: 2$^{31}$–1 = 2147483647, que és un nombre primer.

## Referències

* ↑ «A000668 - OEIS». [Consulta: 17 abril 2022].
* ↑ Zygomatic. «Treinta y uno (31)» (en castellà). [Consulta: 17 abril 2022].
* ↑ Scerri, Eric R. The periodic table : its story and its significance. Second edition, 2020. ISBN 978-0-19-091436-3.
# Apuntar i clicar

Apuntar i clicar o assenyalar i clicar (point and click en anglès) és l'acció d'un usuari en moure el cursor a un lloc determinat en una pantalla (punt) i després pressionar un botó del ratolí, normalment el botó esquerre (clic), o un altre dispositiu assenyalador. Un exemple d'assenyalar i clicar és en hipermèdia, on els usuaris fan clic sobre els hipervincles per navegar d'un document a l'altre.
Apuntar i clicar es pot utilitzar amb qualsevol nombre de dispositius d'entrada que varien de ratolins, panells tàctils, teclats, joysticks, botons de desplaçament.
La «llei de Fitts» pot ser usada per quantificar el temps necessari per dur a terme una acció d'apuntar i clicar.
$T=a+b\log _{2}{\Bigg1+{\frac {D}{W}}{\Bigg )}$ on:
* T és el temps mitjà necessari per completar el moviment (tradicionalment, els recercadors han utilitzat el símbol MT per a això, per significar temps de moviment).
* a representa el temps d'iniciar/aturar el dispositiu i b la velocitat inherent del dispositiu. Aquestes constants poden ser determinades experimentalment per l'ajust d'una línia recta a les dades mesurades.
* D és la distància des del punt de partida per al centre de l'objectiu (tradicionalment, els recercadors han utilitzat el símbol A per a això, per significar l'amplitud del moviment)
* W és l'amplada de l'objectiu mesurat al llarg de l'eix de moviment. W també pot ser pensat com la tolerància d'error permesa en la posició final, ja que el punt final del moviment ha d'estar dins ±$^W$⁄$_2$ del centre de l'objectiu.
Les interfícies d'usuari, interfícies gràfiques d'usuari per exemple, de vegades es descriuen com a «interfícies d'apuntar i clicar», sovint per suggerir que són molt fàcils d'usar, que requereixen que l'usuari només ha d'apuntar per expressar la seva voluntat. Aquestes interfícies van ser a vegades descrites condescendentment (p. ex., per usuaris d'Unix), com «click-and-drool interfaces» («interfícies de clicar i bavejar»). L'ús d'aquesta frase per descriure el programari implica que la interfície es pot controlar únicament a través del ratolí, amb poques o cap entrades des del teclat, com succeeix amb moltes interfícies gràfiques d'usuari.

## Vegeu també

* Look and feel
* Drag and drop
* Icona
* Llei de Fitts

## Referències

* ↑ Fitts's law(anglès)
* 1 2 Point, Click, and Drool! Arxivat 2012-03-19 a Wayback Machine. (anglès)

## Enllaços externs

* Institute for Interactive Research (interfície de lloc web sense cap mena de mecanismes per a fer clic en una forma diferent de navegació)(anglès)
# Milan Milijaš

Milan Milijaš (en serbi: Mилaн Mилиjaш; nascut el 12 d'octubre de 1976 a Zemun) és un exfutbolista serbi, que ocupava la posició de defensa.
Va militar a diversos clubs serbis, com el FK Zemun, el Partizan de Belgrad o l'OFK Belgrad. També va formar a la lliga espanyola amb el RCD Mallorca i el Màlaga CF.

## Enllaços externs

* Fitxa del jugador (anglès)
# Kokhovtuní

Els Kokhovtuní van ser una família de nakharark (nobles) d'Armènia que tenien el seu feu hereditari situat al districte del Kogovit (Kokhovit o Kolovit).

## Referències

* ↑ «-Armenian Princely Families-». Arxivat de l'original el 2020-07-31. [Consulta: 30 novembre 2021].
# Ramon Vilaró i Galceran

Ramon Vilaró i Galceran (Guissona, Segarra, 1897 — Rubí, Vallès Occidental, 1967) fou un veterinari català.
S'especialitzà en bestiar porcí. Fou secretari del Col·legi Oficial de Veterinaris de Catalunya i redactor del butlletí La Veterinaria Catalana que publicava el col·legi. També presidí la secció d'art i cultura de l'Acadèmia de Ciències Veterinàries de Barcelona. Fou veterinari municipal de Rubí i tingué una activitat destacada en el camp cultural d'aquesta població. Treballà, també, com a tècnic de l'Instituto Llorente. Publicà diverses obres com Producción y consumo de carne en Cataluña (1933) o Vida i ventura del veterinario rural (1957).

## Referències

* ↑ Vilaró Galcerán, Ramón «Vida y ventura de veterinario rural». Seminario de ciencias veterinarias, 1957.
* ↑ «Ramon Vilaró i Galceran». Gran Enciclopèdia Catalana. Barcelona: Grup Enciclopèdia Catalana.
# Confolents

Confolents (en francès: Confolens) és una ciutat d'Occitània, i oficialment de França, situada al departament de Charanta i a la regió de Peitau-Charantas.

## Referències

* ↑ http://www.oocities.org/toponimiaoccitana/16.html
# Tour dels Fiords 2018

El Tour dels Fiords 2018, 11a edició del Tour dels Fiords, es disputà entre el 22 i 24 de maig de 2018 sobre un recorregut de 564,06 km repartits entre tres etapes, amb inici a Lindesnes i final a Egersund. La cursa formava part del calendari de l'UCI Europa Tour 2018, amb una categoria 2.HC.
El vencedor final fou el suís Michael Albasini (Mitchelton-Scott), que també guanyà una etapa i la classificació per punts. Completaren el podi el belga Bjorg Lambrecht (Lotto-Soudal), alhora guanyador d'una etapa i de la classificació dels joves, i el neerlandès Pim Ligthart (Roompot-Nederlandse Loterij). Carlos Verona (Mitchelton-Scott) guanyà la classificació de la muntanya i el Roompot-Nederlandse Loterij la classificació per equips.

## Equips

Vint-i-un equips van prendre part en aquesta edició.

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 22 de maig | Lindesnes – Grimstad | etapa plana | 191,43 | Fabio Jakobsen | Fabio Jakobsen |
| 2a etapa | 23 de maig | Risør – Kristiansand | etapa plana | 188,85 | Michael Albasini | Fabio Jakobsen |
| 3a etapa | 24 de maig | Farsund – Egersund | etapa accidentada | 183,78 | Bjorg Lambrecht | Michael Albasini |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :

## Classificació final

Font: ProCyclingStats :

## Referències

* ↑ «2018-Tour des Fjords (2.1)». procyclingstats.com. [Consulta: 27 maig 2018].

## Enllaços externs

* Web oficial (noruec)
# New Richmond (Wisconsin)

New Richmond és una població dels Estats Units a l'estat de Wisconsin. Segons el cens del 2000 tenia 6.310 habitants.

## Demografia

Segons el cens del 2000, New Richmond tenia 6.310 habitants, 2.561 habitatges, i 1.546 famílies. La densitat de població era de 477,7 habitants per km².
Dels 2.561 habitatges en un 33,2% hi vivien nens de menys de 18 anys, en un 46,3% hi vivien parelles casades, en un 10,1% dones solteres, i en un 39,6% no eren unitats familiars. En el 31,5% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,3% tenia menys de 18 anys, un 9,5% entre 18 i 24, un 30,8% entre 25 i 44, un 18,2% de 45 a 60 i un 15,1% 65 anys o més.
L'edat mediana era de 34 anys. Per cada 100 dones de 18 o més anys hi havia 88 homes.
La renda mediana per habitatge era de 43.475 $ i la renda mediana per família de 52.422 $. Els homes tenien una renda mediana de 37.306 $ mentre que les dones 27.153 $. La renda per capita de la població era de 19.840 $. Aproximadament el 4,2% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Richmond» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- New Richmond». American Fact Finder. Oficina del Cens dels Estats Units, 12-01-2010.
# Milana

«Milana» té aquests significats:
* Ornitologia:
** Milana o milà (au) (gènere Milvus)
*** Milà reial (M. milvus)
*** Milà negre (M. migrans)
** Milana voltonera (Circus aeruginosus)
** Milana voltonera o aufrany (Neophron percnopterus)
* Ictiologia:
** Milana (rajada) (Myliobatis aquila), espècie de rajada
# Kief

Kief és una població dels Estats Units a l'estat de Dakota del Nord. Segons el cens del 2009 tenia 11 habitants.

## Demografia

Segons el cens del 2000, Kief tenia 13 habitants, 8 habitatges, i 3 famílies. La densitat de població era de 4,1 hab./km².
Dels 8 habitatges en un 25% hi vivien nens de menys de 18 anys, en un 12,5% hi vivien parelles casades, en un 12,5% dones solteres, i en un 62,5% no eren unitats familiars. En el 62,5% dels habitatges hi vivien persones soles el 37,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,63 i el nombre mitjà de persones que vivien en cada família era de 2,67.
Per edats la població es repartia de la següent manera: un 23,1% tenia menys de 18 anys, un 0% entre 18 i 24, un 38,5% entre 25 i 44, un 7,7% de 45 a 60 i un 30,8% 65 anys o més.
L'edat mediana era de 42 anys. Per cada 100 dones de 18 o més anys hi havia 66,7 homes.
La renda mediana per habitatge era de 6.875$ i la renda mediana per família de 12.500$. Els homes tenien una renda mediana de 0$ mentre que les dones 0$. La renda per capita de la població era de 6.467$. Entorn del 50% de les famílies i el 75% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kief». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Kief». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Razlog

El municipi de Razlog (búlgar: Община Разлог) és un municipi búlgar pertanyent a la província de Blagòevgrad, amb capital a la ciutat homònima. Es troba a nord de la província.
L'any 2011 tenia 20.598 habitants, el 90,76 búlgars i el 4,04% gitanos. Més d'un 58% dels habitants del municipi viuen a la capital municipal, Razlog.

## Localitats

El municipi es compon de les següents localitats, a més de la capital:
* Bachevo
* Banya
* Dobarsko
* Dolno Draglishte
* Eleshnitsa
* Godlevo
* Gorno Draglishte
* Razlog

## Referències

* ↑ «Mapa de Razlog». Google Maps.
* 1 2 3 «Преброяване на населението» (en búlgar). National Statistical Institute - Republic Of Bulgaria, 01-02-2011. Arxivat de l'original el 13 de juny 2018. [Consulta: 28 març 2021].
* ↑ «Етнически състав на населените места в България според преброяването на населението през 2011 г.» (en anglès). pop-stat.mashke.org, 2015. [Consulta: 28 febrer 2018].
* ↑ «НАСЕЛЕНИЕ ПО ОБЛАСТИ, ОБЩИНИ, НАСЕЛЕНИ МЕСТА И САМООПРЕДЕЛЕНИЕ ПО ЕТНИЧЕСКА ПРИНАДЛЕЖНОСТ КЪМ 1.02.2011 ГОДИНА» (en búlgar). Национален статистически институт (Institut Nacional d'Estadística de Bulgària). [Consulta: 28 febrer 2018].
# Partit Federal de les Filipines

El Partit Federal de les Filipines (en filipí: Partit Federal ng Pilipinas; PFP) és un partit polític de les Filipines.Format el 2018 per l'exsecretari de Reforma Agrària John Castriciones, el partit advoca pel federalisme a les Filipines.

## Història

El Partit Federal de les Filipines es va formar a principis de 2018 i va ser acreditat per la Comissió d'Eleccions (COMELEC) el 5 d'octubre del mateix any.PFP va ser format per l'ex-secretari de Reforma Agrària John Castriciones, un grup que va donar suport a la candidatura del president Rodrigo Duterte a les eleccions presidencials de 2016 i ex membres del PDP-Laban, partit de Duterte. El 2022 es presenta amb Bongbong Marcos com a cap de llista a les eleccions presidencials de 2022. Marcos és fill de l'històric dictador filipí Ferdinand Marcos.

## Posicions polítiques

PFP vol que Filipines es converteixi en un estat federal. El conseller general del partit, George Briones, el descriu com un partit comú i defensa una societat lliure de drogues il·legals, lliure de corrupció, lliure de delinqüència, lliure d'insurrecció i lliure de pobresa. El president del partit, Reynaldo Tamayo Jr., diu que els principis del partit són: humanisme, federalisme patriòtic, socialisme il·lustrat i democràcia directa. També va declarar que valora la dignitat humana i aspirarà a la igualtat entre tots. El lema del partit és "una vida digna de dignitat humana per a tots els filipins".

## Referències

* ↑ «Federal party wants Duterte as chairman | The Manila Times». web.archive.org, 22-10-2021. Arxivat de l'original el 2021-10-22. [Consulta: 3 gener 2022].
* ↑ «Amid speculations on his run, Bongbong Marcos joins pro-Duterte party PFP».
* ↑ «PDP-Laban struggles for unity, survival ahead of 2019 polls» (en anglès americà). RAPPLER, 09-08-2018. [Consulta: 3 gener 2022].
* ↑ BusinessMirror. «Partido Federal fortifies itself for the 2022 elections» (en anglès americà). BusinessMirror, 19-09-2021. [Consulta: 3 gener 2022].
* ↑ «6k sworn into Partido Federal on anniversary - Manila Standard». web.archive.org, 08-11-2021. Arxivat de l'original el 2021-11-08. [Consulta: 3 gener 2022].
* ↑ «Bongbong's Partido Federal ng Pilipinas launches strategy for OFWs» (en anglès americà). Manila Bulletin. [Consulta: 5 gener 2022].
* ↑ «Partido Federal fortifies itself for the 2022 elections | BusinessMirror». web.archive.org, 21-09-2021. Arxivat de l'original el 2021-09-21. [Consulta: 5 gener 2022].